Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: szolgálati viszonyáról szóló 1996. évi XLIII. törvény (a továbbiakban: Hszt.) I. részének I. fejezete — mely az alapvető jogok korlátozásáról rendelkezik — a személyes adatok védelméhez való jogot nem korlátozza. Erre tekintettel
Paragraph Index: 1108

1. Az Alkotmány 59. §-a garantálja a személyes adatok védelméhez való jogot. Ezen alapjog védelmének részletszabályait az Avtv. tartalmazza. Az Avtv. 2. § 1. pontja értelmében személyes adat a meghatározott természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. Főszabályként a név az Avtv. 2. § 1. pontja értelmében kétségtelenül személyes adatnak minősül, és így kezelése, nyilvánosságra hozatala az információs önrendelkezés alkotmányos joga által korlátozott.

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes